open-index/open-wikipedia-markdown huggingface dataset:
Petalet dhe idealet

**Petalet dhe idealet** poezi, Autori: Vasil Makoçi. Botuesi: Toena. Faqet e librit 104. 

Dëshira për të përshkruar ndijimet tona është e shoqëruar gjithmonë me nevojën e gjuhës. Edhe pse poezia është një lëmë i vazhdueshëm fillesash, shpesh shkrimtarë me emër krijojnë një farë standardizimi në mënyrën sesi, pastaj të tjerët, të rinj apo më pak të famshëm, kërkojnë veten në poezinë e tyre. Shkatërrimi i gjuhës dhe rindërtimi i saj me sa duket është një proces paralel me kërkesën e njeriut për t’u riprezantuar. Është e habitshme që këto mendime më vijnë ndërsa kam lexuar një vëllim të vogël me poezi nga Vasil Makoçi. Ishte djali më i bukur i kryeqytetit në fillim të viteve 90'. Një nga ato krijesa për të cilat natyra nuk ka kursyer as format dhe as ngjyrat. Krejt e kuptueshme ishte që të kryente shkollën për aktor. Pa u zgjatur, në duart e mia rastësisht vjen ky vëllim: "Petalet dhe Idealet", në të cilin do të gjeni shpesh konstruksione gjuhësore befasuese poezish, që për nga gjatësia dhe ritmi kanë analogji edhe me poema. Ajo që mban peshën kryesore të këtij mbresimi është një gjuhë tjetër, një mënyrë ndryshe nga ajo që jemi mësuar t’i prekim objektet tona, mënyra e tërthortë. Kjo mënyrë e tërthortë ose stili, është po aq e tërthortë sa çdo gjuhë në përpjekje te çdo artist për komunikim. Ajo që e veçon atë është mungesa e skrupujve, aftësia për të parë në zemër defektin dhe për të nxjerrë prej tij shkëndijën e ndritshme. Këtë operim Vasil Makoçi e kryen me një vetëbesim pothuajse violent gjë e cila dëshmon për energjinë e tij konceptive në situatë më se të zakontë. Të gjitha këto provojnë se kalimi nga një nivel vetëshprehjeje në një tjetër, nga perceptimi jetësor drejt ndërtimit të tekstit poetik, procedon nëpërmjet një karakteri linguistik, i cili emancipohet në përputhje me vetë rritjen e njeriut. Dhe ndërsa mendohet si ekskluzivitet i artistit, është art i çdo ekskluziviteti njerëzor, që në mënyrë të papritur të dhuron, në rastin tonë, një vëllim poetik, si vëllimi i Makoçit, që është një variant i ri, origjinal i një gjëje që e dije por nuk e dije, dhe që e zbulove prej një gjuhe tjetër. Në të vërtetë bota mund të perceptohet vetëm si ndryshim gjuhe dhe anasjelltas.  (Mimoza Ahmeti)
Bibla e buzëve

**Bibla e buzëve** poezi, Autori: Demir Gjergji. Botuesi: Toena. Faqet e librit 168.

Poezia e Demir Gjergjit ka dy pika që krijojnë vijën e tij origjinale: ndjenjën dhe muzikën. Poezia e tij ka densitet mendimi, është një vorbull drite, një fllad, një stuhi, një xixëllonjë e hutuar në ballin e një vajze, një gjethe e zakonshme që bën muzikë në buzët e një çapkëni. Kjo poezi ecën me hapa të lehtë pulëbardhe dhe lë gjurmë në rërën e njomur nga deti i madh i dashurisë.
Dashuri engjëjsh

**Dashuri engjëjsh** kushtuar mësueses Lumturi Vladi. Përgatiti: Skënder Hasko. Botuesi: Toena. Faqet e librit 360. 

Ashtu si te libri "Qindra zemra në një zemër", edhe te ky libër "Dashuri engjëjsh", pasqyrohet thjesht por me shumë dashuri, portreti i mësueses Lumturi Vladi, shkruar nga nxënësit e saj. Në letrat, përshkrimet e shkurtra dhe në vjershat e tyre janë shprehur ndjenjat e pastra për mësuese Lume, të cilën e veçojnë nga të tjerat për dashurinë dhe dijet që ajo u jep; për marrëdhëniet e ngrohta aq të nevojshme për fëmijët. Pavarësisht nga thjeshtësia e të shkruarit, në krijimet e tyre spikat dukshëm dashuria dhe respekti për mësuesen e tyre. Në to nuk ka sajesa por vetëm ndjenja. Fëmijët janë engjëj dhe engjëjt nuk gënjejnë.
Vjershë e ndaluar

**Vjershë e ndaluar** Autori: Naim Berisha. Botuesi: Toena. Faqet e librit 160.

Naim Berisha vjen përpara lexuesit me një përmbledhje me poema dhe vjersha, që datojnë prej vitit 1982 e deri në ditët e sotme. Autori ka prekur nga pak të gjitha temat: dashurinë, natyrën, atdheun, si dhe poezi kushtuar figurave më në zë të letërsisë shqipe. Poezia "Vjershë e ndaluar" përmban vargje kushtuar një dashurie të hershme: asaj dashurie platonike, surreale që ndodh vetëm njëherë në jetë: kur je adoleshent. Atëherë kur çdo gjë të duket e mundshme, qoftë edhe dashuria e nxënësit me mësuesen. Me ëmbëlsi e emocion autori rrëfen ndjenjën e parë, puthjen e parë të përjetuar. Por përtej kësaj ndjenje ekzistojnë normat, paragjykimet, të cilat autori-adoleshent nuk i kupton.
Ankthi i statujave

**Ankthi i statujave** Autori: Bardhyl Maliqi. Botuesi: Toena. Faqet e librit 152.

"Ankthi i statujave" dhe "Perandoria e zogjve" janë dy poema që vijnë edhe në gjuhën angleze e me të cilat Bardhyl Maliqi përfaqësohet në Kongresin e dytë Ndërkombëtar të Letërsisë me temën "Botët Binjake", të organizuar nga Klubi i UNESCO-s për Letërsinë, Artet dhe Shkencat e Greqisë në qytetin Atalanti, më 22-24 tetor. Poemat e ciklit të parë janë ngacmuese e joshëse. Ato i kushtohen hireve femërore e tundimit që të vjen prej tyre. Ndërkohë që ciklet "Këmishët e të vdekurve" dhe "Pragjet" kanë edhe një tis filozofik të dhimbjes dhe mungesës. Niveli artistik dhe melodia e vargjeve i bëjnë poemat e tij të interesante e lehtësisht të perceptueshme për lexuesin.
Thëllëza këndon për ketrushët

**Thëllëza këndon për ketrushët** Autori: Odhise Grillo. Botuesi: Toena. Faqet e librit 256.

Përralla magjepsëse e plot aventura, që i zhysin fëmijët në botën e fantazisë. Në këtë libër janë përmbledhur disa nga përrallat më të bukura dhe më interesante. Ato janë të shkurtra, në mënyrë që dhe fëmijët të mund t’i lexojnë ato me një frymë dhe pësimet e kafshëve të ndryshme e moshatarëve të vet t’u kthehen në mësime.
Presidenti Meidani dhe Kosova

**Presidenti Meidani dhe Kosova** libër nga Mentor Nazarko (përzgj. dhe koment.), Xhevat Lloshi (red.). Botuar nga "Toena", në vitin 2000. Faqet e librit 836.

Me eksperiencë si këshilltar i Presidentit të Republikës dhe drejtues i disa mediave, autori ka botuar këtë libër me përmbledhje intervistash, fjalimesh dhe njoftimesh shtypi, si dhe komente mbi veprimtarinë politike të ish-Presidentit Rexhep Meidani.
Klepsidra (Moikom Zeqo)

**Klepsidra** Autori: Moikom Zeqo. Botuesi: Toena. Faqet e librit 356.

Klepsidra është saga e Sizifit, lëvizja lart-poshtë si dhe poshtë-lart, që janë e njëjta gjë në pambarim. Më shumë se formë e kalimshmërisë së brishtë, e matematikës së thërrmijave të lëvizshme është amshim i pamatshëm dhe një absolute e vetëmjaftueshme. Çuditërisht ky është edhe një ligj i letërsisë, artit të subjekteve (secila palë është subjekt i vetëm dhe i shumëfishtë). Karakteri klepsidar i librave nuk vihet dot në dyshim. Origjinaliteti është pikërisht te lëvizja, te vullneti i pathyer i shkrimtarëve sizifianë. Pa këtë lëvizja zhduket, pra edhe vetë klepsidra reale ose si simbol.
Një çmim për shkrimtarin e vdekjes

**Një çmim për shkrimtarin e vdekjes** Autori: Robert Martiko. Botuesi: Toena. Faqet e librit 248.

Është një libër-thirrje, në mënyrë që institucionet kudo në botë të bëjnë përpjekje të vijueshme për të konservuar denjësisht vlerat humane... Monumentet e konsakruara për depozitimin e kujtesës së iluministëve të një kombi, mishërojnë aspiratat dhe gjakun e derdhur në emër të idealeve më të larta njerëzore për ndriçimin dhe ndërtimin e një bote më të bukur... Jo përplasjen e njeriut me planetin e tij, si ndodh për fat të keq, në ditët e sotme
Daullja prej letre

**Daullja prej letre** Autori: Besnik Mustafaj. Botuesi: Toena. Faqet e librit 320. 

Romani "Daullja prej letre" ka njohur më parë dy botime në shqip, te shtëpia botuese "Arbri" në vitin 1995 dhe "Ora" në vitin 2004. Botimi francez ka fituar çmimin prestigjioz "Mesdheu" në vitin 1997. Është botuar edhe në greqisht në vitin 1998, ku gjithashtu ka marrë vlerësime shumë të larta nga kritika. Regjisori Besnik Bisha ka realizuar filmin "Mao Ce Dun" me skenar të Mustafajt, mbështetur në disa motive të "Daullja prej letre". Daullja prej letre është një roman me një strukturë ndryshe, në formë mozaiku, ku brenda një mendimi gjithëpërfshirës që shigjeton diktaturën dhe e përqesh atë, gjejnë strehë 9 rrëfenja të ndryshme e të mëvetësishme, si nëntë rrathë të ferrit. Në dukje ato ngjasojnë si novela të pavarura, por në thelb janë të lidhura bukur mirë me njëra-tjetrën; sa në unitetin e brendshëm të argumentit të shtjelluar aq edhe, sidomos, në mënyrën e shikimit, gjer edhe në ecejaken e disa personazheve që diku duken e diku zhduken, për t’u rishfaqur rishtazi. Në bulb të këtyre 9 rrëfenjave, që si tërësi krijojnë një trajtë romanore origjinale, gjallon një detaj i kthyer në metaforë: daullja prej letre. Është një përcaktim a idiomë që edhe kuptohet, edhe s’kuptohet në domethënien e asociuar të saj, që ka sipëri sa një shtresim folklorik, aq edhe diçka anekdotike. Përtej veskut kinse popullor të kësaj shprehjeje të ardhur prej vulgut, si fjalë-metaforë, pra në brendinë e vetë romanit, përkundrazi, ndryhet frika.
Aromë gruaje

**Aromë gruaje** poezi, Autore: Alma Papamihali. Botuesi: Toena. Faqet e librit 80.

"Aromë gruaje" na sjell ndjesinë e vërtetë e të qenit femër. Poezi të shkurtra, detajiste, melodioze janë ato të cilat lexuesi do të gjejë duke shfletuar këtë univers të vogël, që mban emrin femër. Metaforat e figurat stilistike janë domethënëse duke zbuluar shpirtin e poetes.
Gjyshi, bastuni dhe zogu

**Gjyshi, bastuni dhe zogu** Autori: Xhahid Bushati. Botuesi: Toena. Faqet e librit 32.

"Gjyshi, bastuni dhe zogu" e shkrimtarit të mirënjohur shkodran Xhahid Bushati i është shtuar serins së botimeve për fëmijë. Poema  për fëmijë është redaktuar nga Prof. as. Ikbale Kalaja, ndërsa ilustrimet me ngjyra janë realizuar nga Ledia Kostandini.
Xhemë Gostivari (libër)

**Xhemë Gostivari** Autori: A. Llunji, I. Metaj. Botuesi: Toena. Viti i botimit: 2001. Faqet e librit 216.
ISBN 99927-1-468-9
Mulliri që gëlltiste shpirtra

**Mulliri që gëlltiste shpirtra** Autori: Bashkim Shehu. Botuesi: Toena. Faqet e librit 176.

Përmbledhje me tri novela: E para ka në qendër historinë e këtij mulliri të çuditshëm, jo të zakonshëm, të yshtur nga Qoftëlargu, i cili ka bërë për vete njerëzit. Ndërthuren kështu bestytnitë e fatthëniet me botën reale. Të gjitha këto lindin frikën nga diçka e përjetuar a e dëgjuar, e cila është mbytëse, gllabëruese dhe me Pushtet.  E dyta ndërtohet në formën e përrallës që përsëritet në çdo kohë, ku bota e vdekurve është kaq afër me atë të të gjillëve. Ëndrra ngatërrohet me realitetin dhe vjen e bëhet e fuqishme në novelën e tretë, ku nga udhëtimi i pakthyeshëm  në atë fshat (bëhet sikur nuk dëgjohet dhe në asnjë mënyrë nuk flitet) kërkohen gjëra të paqena e në fakt ato trillohen, pritet vdekja përpara varrit të hapur e ajo nuk vjen.
Çelësat e zemrave

**Çelësat e zemrave** roman, Autore: Anxhela Haxhihyseni. Botuesi: Toena. Faqet e librit 136.

Ndjenja e dashurisë që ka lindur midis Stivit dhe Megit përpiqet të shkatërrohet nga bashkëmoshatarja e tyre, Marta. Por cili do të jetë çmimi që do të paguajë dashuria e tyre për t’i bërë ballë kësaj sfide?!? Një rrëfim për rrahjet e para të zemrës, puthjet e dhëna vjedhurazi, netët e pagjuma për premtimin e dhënë, ëndërrimet për një të ardhme plot shpresë. Të rinj të gjendur midis dilemave e dëshirave, pasioneve e xhelozive, autorja e re i shpalos para syve të lexuesve të saj me një gjuhë të pastër, të rrjedhshme e të zhveshur nga dykuptimësia.
Ruzana - mite dhe legjenda nga Piluri

**Ruzana - mite dhe legjenda nga Piluri** Autori: Kristo Çipa. Botuesi: Toena. Faqet e librit 80.

Ajo që është frymë e veçantë në këtë vëllim, është gjallërimi i atmosferës, i ambientit dhe sidomos ndjenja e atdhedashurisë. Faqet e librit lexohen të shoqëruara me ndjenjën se je dorëzuar plotësisht në pushtetin e një rrëfimi të brendshëm, të heshtur, rrëfim që pa ngulur këmbë të vë përpara reflekse nga jeta, nga urtia e të jetuarit, e të dashuruarit, nga filozofia e realitetit, e botës dhe ekzistencës. Duke e përshkruar hapësirën, ambientin, natyrën, autori pa paralajmëruar, na tërheq në sfera të padukshme të shpirtit dhe mendjes që pluskojnë reflekse thellësisht të rëndësishme nga jeta dhe të jetuarit.
Çapkënët e mëhallëve të botës

**Çapkënët e mëhallëve të botës** Autori: Thani Naqo. Botuesi: Toena. Faqet e librit 120.

Thani Naqo këtë herë prezantohet para lexuesit me një libër me lirika, të cilat janë të mbushura me ndjenja dhe emocione. Një diapazon i gjerë temash na dhurohet ashtu si autori i përjeton, por që janë të përafërta me atë çka dhe ne ndiejmë. Duket sikur autori ka hyrë në mendjet dhe ndjenjat e kujtdo moshe, kjo e bën atë të afërt dhe të pëlqyeshëm për lexuesin.
Flota detare dhe arkivat sekrete

**Flota detare dhe arkivat sekrete** Autori: Myfit Qorduka. Botuesi: Toena. Faqet e librit 240.

Libri i Myfit Qordukës është një homazh i merituar për rrugën e lavdishme të Flotës sonë Luftarake Detare,një pasqyrë plot dritë e historikut të kësaj arme që bëri histori në historinë e ushtrisë popullore shqiptare e më tej. Lënda mbi të cilën ngrihen kujtimet është e pasur, e larmishme e tepër interesante. Autori në këto kujtime është personazh dhe dëshmitar i ngjarjeve. Një dëshmitar i besueshëm, i sinqertë e i paanshëm. Ai tregon me vërtetësi, me njohje të thellë të ngjarjeve e të njerëzve, me kulturë e veçanërisht me ndjenja. Por vlerën e librit e pasurojnë ato pjesë që kanë të bëjnë me historinë e Flotës sonë Luftarake. Në këtë fushë autori tregon njohje dhe kompetencë prej studiuesi dhe sjell kontribute të çmuara në studimin e detarisë shqiptare të kohëve të reja.
Malësia e Dangëllisë

**Malësia e Dangëllisë** Autori: Nasip Meçaj. Botuesi: Toena. Faqet e librit 232.

Malësia e Dangëllisë shtrihet në Krahinën Malore Jugore dhe bën pjesë në pellgun ujëmbledhës të Vjosës dhe Osumit, por pjesa më e madhe e saj përfshihet në pellgun e Osumit, me sipërfaqe 214&nbsp;km². Ndodhet në një territor kodrinoro-malor dhe ndërpritet nga degët kryesore të Vjosës dhe Osumit, si: Lengarica, Lemnica, Kreshova dhe një numër degësh të tjera më të vogla. Ndodhet ne qarkun e gjirokasters .
Në hartimin e kësaj monografie kemi përdorur të dhënat e nxjerra nga ekspeditat e kryera në terren, fletë-anketat e organizuara me banorët dhe të dhënat e nxjerra nga shfrytëzimi i buletineve për klimën, hidrografinë, dherat, mbulesën bimore, kafshët e egra, etj. Qëllimi kryesor është që të japim një studim sa më të hollësishëm, duke përfshirë të gjithë përbërësit e peizazhit gjeografik, veçoritë themelore të relievit dhe individualitetin që e karakterizon atë, krahasuar me zonat fqinje, duke u përqendruar te faktorët relievformues të tillë, si: klima, hidrografia, mbulesa e dherave, flora dhe fauna, ndikimi i njeriut, etj.  Malësia e Dangëllisë në nivel rrethi dhe qarku përbën një studim pilot sa të veçantë, aq dhe të hollësishëm në fushën e gjeografisë së aplikuar, gjeomorfologjisë, mjedisit, turizmit malor dhe zhvillimit të qëndrueshëm, popullsisë dhe kushteve social-ekonomike, mjedisit kulturor me vlera aplikuese dhe shkencore, do të thoshim edhe për biodiversitetin, biologjinë, ekologjinë, pylltarinë, mjekësinë popullore, infrastrukturën fizike dhe sociale, etj. Vëmendje e veçantë i është kushtuar problemeve mjedisore dhe veçanërisht cenimit të biodiversitetit, erozionit, braktisjes së zonave malore dhe rreziqeve të degradimit të tokave bujqësore, etj.
Ilirët, historia, jeta, kultura, simbolet e kultit

**Ilirët, historia, jeta, kultura, simbolet e kultit** Autori: Aleksandër Stipçeviq. Botuesi: Toena. Faqet e librit 516.

Historia e ilirëve, jeta, kultura dhe simbolet e tyre parë nën këndvështrimin e historianit kroat Aleksandër Stipçeviq.Ai ne kete liber ka pershkruar gjithqka per iliret si besimet ,veprimtarin e tyre etj.Lexoni kete liber per me shum njohuri.
Zanat e malit dhe fuqia e Mujit

**Zanat e malit dhe fuqia e Mujit** Autori: Odhise Grillo. Botuesi: Toena. Viti i botimit: 2000. Faqe: 16. ISBN 99927-1-256-2
Po ku je, Adem Jashari

**Po ku je, Adem Jashari** Autori: Odhise Grillo. Botuesi: Toena. Viti i botimit 1999. Faqe: 16. 

Një libër me histori për fëmijë, i shoqëruar me ilustrime me ngjyra.
555 Kuriozitete

**555 Kuriozitete**  mblodhi: Jorgaq Perika, redaktor: Skënder Hasko. Botuesi: Toena. Faqet e librit 272. ISBN 9789994317745

Duhet të kemi parasysh se një pjesë e kurioziteteve që botohen në këtë libër i përkasin viteve të hershme dhe të gjithë e kuptojmë se njerëzimi, shkenca, teknika etj, kanë sjellë ndryshime, por, megjithatë, mendoj se ato kanë vlerën e tyre, pasi përbëjnë një pikë referimi në fushën specifike. Ky libër, që i jepet dashamirësve të tij, ka mjaft kuriozitete nga fushat e ndryshme të jetës. Tematikat që përfshihen në të, janë gati të padëgjuara dhe të larmishme. E kujt nuk do t’i interesonte të informohej për Sahatin e Tiranës, për kohën e ndërtimit, personat që ndikuan në pajisjen e tij me aksesorët përkatës etj. Ose, cilat do të jenë disa nga parashikimet për të ardhmen e Tokës, ç’mendojnë shkencëtarët për vitet 2000-2050, ç’thuhet për ngjyrat, kromoterapinë, efektin që kanë ato në jetën tonë. Lexuesi, gjithashtu, do të mësojë edhe për mënyrën se si punonin shkrimtarët e mëdhenj si: Nerval, Volter, Dikens, Hygo, Flober; si duhet të bini në peshë, çfarë rekomandon klinika "Mayo" e Londrës për dietën, cilat janë fazat e jetës së embrionit të njeriut në barkun e nënës, ngjashmëria me kë?

## Burimet
Tri komedi

**Tri komedi** Autori: Ilirjan Bezhani. Botuesi: Toena. Faqet e librit 286. 

Libri përmban 3 komedi: Te Mysafiri i mallkuar jepet situata që krijohet nga ringjallja e një personi, të cilin tanimë nuk e njeh as gruaja e vet dhe as fëmijët. Sa mirë bëri që vdiq ngre problemin e martesave (që është bërë modë kohët e fundit) me të huaj edhe pse ata mund të jenë të vdekur. Mashtruesit vë në lojë me shumë gjallëri dhe mbi një mënyrë komike pranë farsës, vështirësitë të cilat debatohen sot në Shqipëri.
Portat e teatrit

**Portat e teatrit** Autori: Ilir Bezhani. Botuesi: Toena. Faqet e librit 160.

Katër komedi të sjella me mjeshtëri nga dramaturgu i njohur Ilirjan Bezhani. Komedi, në të cilat ironia dhe humori është elementi kryesor që mbizotëron, për të trajtuar problemet që shqetësojnë Shqipërinë e ditëve të sotme. Nën penën e një mjeshtri, këto komedi ndjellin emocione të rralla, gjuha e pasur, e veshur me petkun e vlerave të fjalës, nuk mund të mos depërtojë në ndjenjat e lexuesit, duke e bërë atë mos ta lëshojë deri në përfundim.
Mali Triglav

## Lidhje te  jashtme
* Julian Alps: Triglav Hribi.net. Detailed information and images. 
* Julian Alps: Triglav. SummitPost.org. Detailed information, maps and images.
Ëmbëlsira dhe brumëra

**Ëmbëlsira dhe brumëra** Autori: Haki Beluli. Botuesi: Toena. Faqet e librit 280.

Qëllimi i përpilimit të këtij libri është që të njohë dhe të rrisë më mirë nivelin e përgatitjen e amvisave në familje për gatimin e ëmbëlsirave në gamë sa më të gjerë. Këtu amvisat, pastiçerë me pak përvojë ose dhe teknikë të rinj do të plotësojnë njohuritë e tyre me gamën e madhe të asortimenteve dhe do të aftësohen në këtë mjeshtëri. Në këtë libër lexuesit do të gjejnë receta me normativa të sakta për të prodhuar ëmbëlsira, të cilat janë të lehta për t’u përgatitur nga të gjithë, por duke zbatuar rregullat e procesit teknologjik.
Etnokoreografi (I) 1965-1979

**Etnokoreografi (I) 1965-1979** Autori: Ramazan Bogdani. Botuesi: Toena. Faqet e librit 744.

Vëllimi Etnokoreografi I, përfshin lëndën e pasqyruar në një hapësirë 15- vjeçare (1965-1979). Në të shqyrtohen 34 artikuj të mëvetësishëm, si edhe dhjetëra të tjerë në varësi të tyre për nga problematika, por të veçantë për nga specifika. Në këtë libër gërshetohet problematika e koreografisë popullore me atë të artit të kultivuar.

Gjatë një periudhe 42-vjeçare (1965-2007, duke u përfshirë këtu edhe puna e pandërprerë gjatë daljes në pension pas vitit 2004), autori ka shkruar mbi 300 artikuj shkencorë dhe popullarizues nga fusha e koreografisë popullore shqiptare. Lënda në këtë vëllim vjen nga dy drejtime kryesore: së pari, nga artikuj të botuar më parë; së dyti, nga artikuj që shohin dritën e botimit për herë të parë.

Pas realizimit të 12 vëllimeve:

Të njohim vallet tona (1976),

Folklori koreografik i Hasit (1977),

Në truallin e valles popullore (1978),

Shpirti i popullit në valle (1978),

Gjurmime koreografike (1995),

Vallet e Lunxhërisë (1995),

Letërsi folklorike (1996, me bashkautor A. Xhagolli),

Vallëzimi popullor shqiptar-lirika (1997),

Koreografi & art i kultivuar (1998),

Visare Etnokoreografike (2003),

Etnokoreografi kosovare hasjane (2005)

dhe Identitet kulturor-monografi për Kërçovën,Maqedoni

(në proces botimi, me bashkautor A. Xhagolli), autori paraqitet me Kolanë e Botimeve Etnokoreografike.

Kjo kolanë, që do përmbledhë artikuj të përzgjedhur, të botuar ose jo më parë, çelet me Etnokoreografi I, që shënon edhe botimin e 13-të. Lënda vjen nga fusha e koreografisë popullore. Arti koreografik i kultivuar ka qenë, gjithashtu, objekt i një veprimtarie të gjerë krijuese e botuese.
Gjiri i Nartës

[thumb|250px|Gjiri i Nartës, siç shihet nga [Anija kozmike|anije kozmike në nëntor 1994.]]
**Gjiri i Artës**, (greqisht: *Αμβρακικός κόλπος/Amvrakikós kólpos*) është një gji i detit Jon në Rajonin e Çanerise pjese Shqiperise Etnike e zaptuar nga Greqia ne 1913,tani ndodhet ne Greqine veriperëndimore, midis rajoneve adminstrativ të Epirit dhe Greqisë perëndimore. Për shkak të qytezës së Artës, e vendosur në afërsi të gjirit ajo ka qenë e njohur tradicionalisht gjatë shumë shekujve si *Gjiri i Artës*. Gjiri merr emrin modern "Gjiri i Ambrakisë" nga qyteti antik Ambrakia që ndodhet pranë brigjeve e saj.
Vepra (Gavril Dara i Riu)

**Vepra** me Autor: Gavril Dara i Riu. Botuesi: Toena. Faqet e librit 456. 

Gavril Dara (i Riu) me poemën Kënga e sprasme e Balës, si një bard popullor, evokoi "Motin e madh"  të Arbërit dhe kujtimin e Skënderbeut, kurse me poezitë e tij në italisht ai shprehu shpirtin liridashës dhe zhgënjimin e një luftëtari garibaldian, pjesëmarrës i lëvizjeve revolucionare për çlirim dhe bashkimin e Italisë.  

Me veprën e tij Gavril Dara hyri në panteonin e njerëzve të shquar të Kombit si një figurë emblematike, si poet i frymëzimit popullor, këngëtar i lirisë së dheut mëmë dhe një nga përfaqësuesit në zë të kulturës së arbëreshëve të Italisë.  Romantike për nga frytëzimi, lirike për nga ndjeshmëria poetike, epike për nga narracioni dhe klasike për nga arkitektura e brendshme, poema e De Radës është një dukuri tipologjike e re në poezinë arbëreshe.

Për nga patosi patriotik ajo mbetet sot e kësaj dite "dhjata e bashkimit, flaka e lirisë dhe hallka e dashurisë"për vëllezërit e një gjuhe.
Vepra (Jul Variboba)

**Vepra** me Autor: Jul Variboba. Botuesi: Toena. Faqet e librit 320.

Jul Variboba është një dukuri e re në letërsinë arbëreshe, në kulturën shqiptare dhe në kulturën kristiane të shqiptarëve. Vepra e tij mbyllte një epokë dhe shtronte udhën drejt një epoke tjetër në historinë e letërsisë shqipe, shënonte një thyerje dhe, në të njëjtën kohë, një vazhdimësi në procesin e formimit të letërsisë kulte, mohonte diçka nga tradita e mëparshme dhe pohonte gjithçka nga fryma e saj kristiane e humane, flakte lëvozhgën e saj didaskalike dhe kultivonte bërthamën e shpirtit e të virtytit njerëzor kristian.

Ajo u bë kështu një urë kalimi nga letërsia fetare, utilitare, në letërsinë reflekse, që niset nga dogma për t’i dhënë asaj interpretimin artistik të përjetimit emocional, subjektiv të thelbit të saj hyjnor e njerëzor. Ajo nuk është as një katekizëm, as një diskurs teologjik a epos religjioz për historinë e shenjtë, por është një diskurs artistik për dashurinë dhe dhimbjen njerëzore, për metaforën e misterit të mëmësisë virgjërore.
Monarkia Shqiptare 1928-1939

**Monarkia Shqiptare 1928-1939** Autori: Qëndra e Studimeve Albanologjike. Botuesi: Toena. Faqet e librit 332.
Midis serbëve dhe shqiptarëve

**Midis serbëve dhe shqiptarëve** Autori: Miranda Vickers. Botuesi: Toena. Faqet e librit 384.

Libër historik për Kosovën, që i bën trajtim periudhës së partisë komuniste jugosllave, periudhës nën regjimin e Millosheviçit, formimit të Lidhjes Demokratike të Kosovës të udhëhequr nga I. Rugova, dhe Ushtrisë Çlirimtare të Kosovës.
Historia e ilirëve

**Historia e ilirëve** Autori: Selim Islami. Botuesi: Toena. 2008 Faqet e librit 400.

Përmbledhja e eseve dhe studimeve të paraqitura në këtë botim përbën pa dyshim një pjesë të rëndësishme të arritjeve të arkeologjisë shqiptare në gjysmën e dytë të shekullit XX, arritje që kishin të bënin në radhë të parë me vetë formësimin e arkeologjisë si disiplinë shkencore dhe evidentimin e rrugëve të zhvillimit të saj; përcaktimin e strukturave, prioriteteve, fushave të studimit dhe problemeve kryesore që kërkonin trajtim të thelluar.

Profesor Selim Islami ishte pikërisht njeriu kyç, që, së bashku me kolegë të tjerë, luajti rolin kryesor në këtë fazë sa delikate, aq edhe domethënëse për arkeologjinë shqiptare. Nëse sot mund të flasim për një histori të arkeologjisë shqiptare dhe të mendimit arkeologjik shqiptar, kjo i kushtohet shumë kontributit, personalitetit dhe përkushtimit të Selim Islamit.
## Referime
Vlora, porti jugor i Adriatikut

**Vlora, porti jugor i Adriatikut** Grup Autorësh. Botuesi: Toena. Viti i botimit: 2001. Faqet e librit 112.
ISBN 99927-1-518-9
Fabula të zgjedhura (Gjikë Kurtiqi)

**Fabula të zgjedhura** Autori: Gjikë Kurtiqi. Botuesi: Toena. Faqet e librit 204.

Gjikë Kurtiqi është pa dyshim njëri nga fabulistët tanë më të spikatur, i cili del para lexuesve me një vëllim me fabula të zgjedhura nga 12 vëllimet e botuara prej tij ndër vite. Duke lexuar fabulat e këtij vëllimi ajo që të bie menjëherë në sy është niveli i spikatur artistik dhe tematika e tyre. Kryesisht fabulat kanë tematikë aktuale, trajtojnë problemet që shqetësojnë e preokupojnë sot njerëzit, dhe shoqërinë tonë.Personazhet e fabulave të Gjikë Kurtiqit nuk janë vetëm kafshët e egra e të buta si elefanti, luani, tigri, ujku, dhelpra, lepuri, gjirafa, majmuni, gomari, kali, pela, qeni, macja, miu, sorra, bilbili etj., por dhe objekte e fenomene si në fabulat: "E drejta dhe korrupsioni", "Zjarri, uji dhe derri", "Qafa dhe zinxhiri", "Plastelina dhe mermeri", "Turpi dhe nderi", "Muri dhe tavani", "Smira, koprracia dhe fati", "Vida dhe perona", "Lajka dhe kritika" etj. Një nga vlerat e fabulave të Gjikë Kurtiqit është edhe mjeshtëria e përdorimit të dialogut, i cili bën që moralin lexuesi ta nxjerrë përmes bashkëbisedimit të personazheve dhe jo përmes gojës së autorit, siç ndodh jo rrallë në fabulat e autorëve të tjerë.
Të mësojmë historinë dhe gjeografinë lokale, Vlora 5

**Të mësojmë historinë dhe gjeografinë lokale, Vlora 5** Autori: Mirela Novruzi. Botuesi: Filara. Faqet e librit 104.

Të mësojmë historinë dhe gjeografinë lokale, "Vlora 5", është libër ndihmës shkollor hartuar sipas programit, të miratuar nga Ministria e Arsimit dhe Shkencës, për orën e vendlindjes që zhvillohet në klasat e pesta.

Libri është me ilustrime me ngjyra dhe mund ta përdorin nxënësit e klasave të pesta të qytetit dhe rrethit Vlorë.
Fluturimi i korbave

**Fluturimi i korbave** Autori: Bardhyl Londo. Botuesi: Toena. Faqet e librit 184.

I drejtpërdrejtë në komunikim, me një këndvështrim qytetar që i shmanget patetikës, qibar në fjalë por jo i sofistikuar në konceptime, Bardhyl Londo është poet me zemrën në dorë. Ai është nga ata poetë që kanë tharm të fortë krijues, çka do të thotë afatgjatë, prandaj pavarësisht nga mosha, talenti i tyre nuk fiket. "tetor tiranas. Ora pesë e gjysmë. Gjysmë vjeshtë, gjysmë dimër, Gjysmë dritë, gjysmë mugët. Ti për tek unë tani je nisur Dhe je në gjysmë të rrugës..." Sa është ora, në ç’stinë kemi hyrë? Cilado qoftë ora dhe cilado stina, prapë në gjysmë të rrugës jemi. Dhe jo vetëm ne, por edhe kryeqytetet e popujt larg nesh. Vetë bota, vetë njeriu. Sipas gjuhës së figurshme, të cilën diplomacia e ka përshtatur nga filozofia, aspiratat e njerëzimit gjithnjë do të gjenden në gotën proverbiale gjysmë plot e gjysmë bosh... Prandaj, të lindura në një kohë të caktuar, poemat e Bardhyl Londos tash jetojnë kohën tjetër, atë të artit.
E drejta zakonore e Labërisë

**E drejta zakonore e Labërisë** Autori: Ismet Elezi. Botuesi: Toena. Faqet e librit 261.

Trajtohen disa nga problemet krysore të së drejtës zakonore të Labërisë, nga gjysma e dytë e shek. XIX deri në çerekun e parë të shek. XX.
Heroinat e deheroizuara

**Heroinat e deheroizuara** Autore: Vjollca Dibra. Botuesi: Toena. Faqet e librit 186.

Ky libër është një perpjekje komparative e Vjollca Dibrës, i cili ka si objekt studimi veprat "Nata me hënë" e Ismail Kadaresë dhe "Nderi i humbur i Katerina Blumit" i Hajnrih Bëlit. Përngjasimi i këtyre dy veprave,  konsiston - në planin individual e kolektiv - edhe në të qenët kryepersonazhe pikërisht dy krijesa të gjinisë femërore. Autorja ka gjetur edhe pikëtakime në planin e ideve dhe të kulturës. Autorja shpalos një pjesë të  qenies femër (vajzë, grua), bashkë me shpalimin dhe regjistrimin e një ndjeshmërie subtile të shpirtit.
Kanuni i Labërisë (libër)

**Kanuni i Labërisë** Autori: Ismet Elezi. Faqet e librit 288.

Kanuni i Labërisë ka si koncept kryesor ruajtjen e vlerave më të mira morale e kulturore të trashëguara nga e kaluara dhe luftimin e anëve negative, të papajtueshme me parimet morale e juridike të shoqërisë demokratike shqiptare. Pasqyron me vërtetësi kulturën e lashtë juridike të popullit të kësaj krahine, si pjesë përbërëse e kulturës shpirtërore e materiale e kombit shqiptar. Një monument kulture, i kushtohet Labërisë dhe njerëzve të saj, të cilët kanë luftuar për ruajtjen e identitetit kombëtar, gjuhës, zakoneve e traditave të veta kulturore të trashëguara nga paraardhësit e tyre – ilirët. Shpalos një sistem vlerash të larta morale si dhe parimet themelore juridike të mbrojtjes së nderit, burrërisë, fisnikërisë, besës, mikpritjes, bujarisë, parimet e barazisë, të gjakut, të lirisë, ashtu siç pasqyrohen në të drejtën zakonore mbarëshqiptare.
Pellgu i Vjosës, pasuritë natyrore

**Pellgu i Vjosës, pasuritë natyrore** Autori: Nasip Meçaj. Botuesi: Toena. Faqet e librit 320.

Objekti i studimit është fokusuar tek njohja dhe studimi kompleks i pellgut të Vjosës, duke evidentuar faktorët relievformues, gjeomorfologjinë, evolucionin paleogjeografik, streset ambjentale e parë në lidhje të ngushtë me punën e njeriut dhe rëndësinë e aktivitetit të tij ekonomik, shfrytëzimin e burimeve ujore (për hidroenergjinë, sportet, turizmin dhe furnizimin me ujë të pijshëm të qëndrave të banuara dhe ujitje). Sistemi i informacionit Gjeografik (GIS/Remote Sensing) ka qënë metoda kryesore për kërkimet gjeomorfologjike, përdorimi i së cilës ka ndihmuar në analizat për morfometrinë e pellgut dhe nënpellgjeve të Vjosës (të gjithë parametrat janë përpunuar dhe nxjerrë nga kompiuteri). Në kapitullin e fundit janë analizuar në mënyrë të hollësishme pasuritë natyrore, peizazhi dhe ekologjia e luginës, turizmi lumor, ndikimi i njeriut, proçeset modeluese të shpatit, ruajtja dhe vlerësimi i tyre. Studimi shoqërohet, gjithashtu, me ilustrime të shumta, veçanërisht me harta të llojeve të ndryshme morfostrukturoro-litologjike, hipsometrike, fotografi, profile tabela, grafikë, skica etj., por sidomos hartat më të rëndësishme janë ajo gjeomorfologjike dhe e terreneve të degraduara, harta e potencialit të dherave dhe erozionit të tokave. Në fund është treguesi shqip dhe latinisht i emrave të bimëve spontale, bimët mjeksore, kafshët e egra, shpendët, zvarranikët, amfibët insektet, fjarothi shqip-anglisht dhe një përmbledhje në anglisht.
Të dhëna historike për mjekësinë dhe farmacinë

**Të dhëna historike për mjekësinë dhe farmacinë** Autori: Tonin Naraçi. Botuesi: Toena. Viti i botimit: 2009. Faqet e librit 544. ISBN 978-99943-1-498-0
Bombë në Beograd

**Bombë në Beograd** roman, Autori: Albatros Rexhaj. Botuesi: Dudaj. Faqet e librit 248.

Kosovë, verë e vitit 1998. Lufta sapo ka filluar... Një armë e shkatërrimit në masë ka nisur rrugëtimin drejt Beogradit. Nëse bomba shpërthen, kjo do të shënojë fundin e luftës në Kosovë, por njëherësh edhe fillimin e mundshëm të Luftës së Tretë Botërore.

"Bombë në Beograd" është një rrëfim i zhanrit thriller, i shkruar në stilin e prozës filmike, plot aksion, ankth dhe intriga spiunazhi, ku përfshihet edhe CIA amerikane. Në sfond të gjithë kësaj është dashuria mes dy heronjve kryesorë. Një dashuri me shumë ndjenja dhe pak fjalë. Një ngjarja e imagjinuar, por megjithatë ngjashmëritë me persona dhe ngjarje reale janë të mundshme.
Fjalor i filozofisë

**Fjalor i filozofisë** Autori: Ekrem Myrtezai. Botuesi: Toena. Faqet e librit 548.

(logjika, gnoseologjia, ontologjia, etika, estetika, antropologjia, aksiologjia, historia e filozofisë, etj.), si dhe nga fushat e tjera që kanë një afri më të madhe me filozofinë, siç janë psikologjia, sociologjia, politikologjia, jurisprudenca, teologjia, teoria e letërsisë, besimet fetare, etj. Secili koncept apo nocion, secila shprehje apo pohim është shpjeguar gjerësisht, në mënyrë që lexuesi të krijojë një përfytyrim sa më të qartë dhe të fitojë një njohuri sa më të saktë për domethënien dhe historinë e konceptit në fjalë. Siç shihet nga vetë teksti i fjalorit, çdo koncept filozofik, psikologjik, teologjik, sociologjik, etj., në gjuhën shqipe është shoqëruar (në kllapa) me termin gjegjës në gjuhën angleze, frënge, gjermane etj.
Vepra 1 (Naim Frashëri)

**Vepra 1** me Autor: Naim Frashëri. Botuesi: Toena. Faqet e librit 254.

Këtu përfshihen: Bagëti e Bujqësia; Lulet e Verësë; Ëndërrimet; Dëshira e vërtetë e shqipëtarëve; Dashuria; Shqipëria; Pellazgët – Shqipëtarët.
Vepra 2 (Naim Frashëri)

**Vepra 2** me Autor: Naim Frashëri. Botuesi: Toena. Faqet e librit 276.

Këtu përfshihen: Vjersha për mësonjëtoret tëpara; Parrajsa dhe Fjala fluturake; Fletore e Bektashinjet; Mësime.
Peshkimi ne lumin erzen

**Peshkimi ne lumin Erzen** është shume i frekuentuar nga peshkatarët.  Ky lume ka një shumëllojshmëri peshqish si : melysh, mustak, gjuc (jo gjuhez), nile, krapi është i rralle, karas dhe ngjala te mëdha nga 200 g-2 kg.  Ne këtë lume ka shume vende ku mund te gjuash janë shumë e pellgje te mëdha si : pellgu i "Miçitit", pellgu i "Rabies", Skurrane, poshtë urës qe te çon ne fshatin Vishaj te komunës Vaqarr etj.  Unë jam një i "fiksuar" pas gjuetisë ne lumin erzen dhe prandaj po e shkruaj këtë artikull.  Për ato qe janë te interesuar qe te peshkojnë ne erzen duhet te dine këto gjera : 
: - Ne vere peshkohet me tape dhe me kallam dhe grep 8 ose 9.  
: - karremat janë dy llojesh : i bardhe "derri" te cilët blihen dhe i kuq "shiu" te cilët gjenden ne toke.  
: - peshkohet edhe me karkaleca toke për melysh te madh.  
: - fijen duhet ta keni 15,0 mm.  
: - kallam sa me te thjeshte dhe te lehte për tu mbajtur.  
: - ne prill-maj është gjynah prej zotit ti kapesh mustakët dhe melyshet me veze.  
: - kur te vini merrni edhe hime te "mykura" te lagura.  
Ne dimër ka edhe një mënyre tepër te mire për te peshkuar : 
: - me një makinete ose kallam te gjate.  
: - me fije 25,0 mm.  
: - me plumçe 10-30 g.  
: - dhe me krimba te kuq te gjetur ne mbeturinat e lopes.  
shënim : (nuk duhet tape se ju ngatërron).  
Për ato qe janë te apasionuar pas peshkimit me prezervolt mund te gjuajnë ne LUMIN ERZEN...
Michael Dell

**Michael Saul Dell** (lindi me 23.02 1965) është një biznesmen Amerikan, filantrop dhe autor.  Ai është i njohur si themelues i Dell, një nga kompanitë liderë për prodhimin e kompjuterëve persona. Ai ishte rankuar si i 41ti ne listën e me te pasurve për vitin 2012 nga revista Forbes, me një pasuri prej US$ 15,9 miliard ne Mars 2012.  

## Rinia dhe arsimimi 
Michael Dell ishte lindur ne vitin 1965 ne Houston, Teksas, nga një familje hebreje mbiemri i te cilëve ishte përkthyer ne Anglisht nga Origjinali ne Gjermanisht Thal pasi familja kishte migruar ne SHBA. Djali i Lorraine Charlotte dhe Alexander Dell, nje dentist, Michael Dell shkoi ne Herod Elementary School ne Houston, Texas. 
Dell shkoi ne Memorial High School ne Houston, duke shitur Huston Post gjate verës.  

## Referime 
## Lidhje të jashtme 
* shembull.com
Naim Frashëri dhe kultura shqiptare

**Naim Frashëri dhe kultura shqiptare** Grup Autorësh. Botuesi: Akademia e shkencave e Shqipërisë. Viti i botimit: 2001. Faqet e librit 223. ISBN 99927-761-1-0
Vepra 4 (Naim Frashëri)

**Vepra 4** me Autor: Naim Frashëri. Botuesi: Toena. Faqet e librit 402.

Këtu përfshihet Historia e Skënderbeut.
Tipologjia e lirikës së Naim Frashërit

**Tipologjia e lirikës së Naim Frashërit** Autori: Jorgo Bulo. Botuesi: Akademia e shkencave. Viti i botimit: 1999. Faqet e librit 200.  ISBN 99927-600-9-5
Vepra 5 (Naim Frashëri)

**Vepra 5** me Autor: Naim Frashëri. Botuesi: Toena. Faqet e librit 220.

Këtu përfshihen: E këndimit çunavet këndonjëtoreja – Copë e parë dhe Copë e dytë; Istori e përgjithëshme për mësonjëtoret të para; Istori e Shqipërisë.
Të Vegjëlit

**Të Vegjëlit** Autori: Naim Frashëri. Botuesi: ARGETA LMG. Faqet e librit 76.

Lërini të gjithë të vijnë,

Të vegjlit pranë meje,

Ah, mos i bëni të qajnë,

Kurrë të mos mallëngjehen!

Sytë ulur të mos mbajnë,

Dhe të meken e të ndehen,

Por të qeshin, të nxitojnë,

Të bredhin e të gëzojnë...

 
... një përmbledhje me vjersha, tregime e përralla nga poeti ynë i madh, Naim Frashëri.
Vepra 6 (Naim Frashëri)

**Vepra 6** me Autor: Naim Frashëri. Botuesi: Toena. Faqet e librit 368.

Këtu përfshihen: Dituritë; Gjithësija; Katër Stinët; Iliadhë e Omirit; Letërkëmbimi.
Fjeta duke numëruar

**Fjeta duke numëruar** Autori: Gaqo Bushaka. Botuesi: Toena. Faqet e librit 32.

Gaqo Bushaka, shkrimtari më i dashur për fëmijët, vjen këtë herë me një libër për çamarrokët e vegjël, që përgatiten për t’u futur në shkollë. Vjershat janë të rimuara aq bukur sa na mrekullojnë me mënyrën e të rrëfyerit. Ato janë të shoqëruara me ilustrime shumë të bukura, në mënyrë që fëmijët të kënaqen duke mësuar.
Juda Makabe

**Juda Makabé** (lat. *Judas Maccabeus*) është një tragjedi e shkruar nga P. Gjergj Fishta, e cila u botua më 1923. Kritiku Sabri Hamiti e ka cilësuar nga kritika si një vepër poetike me thurje dramatike,

## Përmbajtja e veprës letrare
Drama "Juda Makabe" i ka rreth 750 vargje . Gjergj Fishta ishte gjeni . Ai edhe prej situatave të vështira u përpoq të krijoj art të mirfilltë.Edhe mllefin që ishte grumbulluar në shpirtin e tij e ngriti në art. Këtë madhështi e tregoi në dramën "Juda Makabe" me anën e së cilës reagoi kundër një robërim të ri pas robërimit shumëshekullor osmano-turk . Koha e mërgimit apo e izolimit të detyruar bëri që Fishta të përqendrohej në qenien e vet ë hallet e Shqipërisë së atëhershme. Në këtë vepër poeti së pari himnizon atdheun e pastaj vërsulet në mallkime mbi tradhtarët. Ai vajton mjerimin që sjell robëria , u tregon Shqiptarëve rrugën e daljes nga situata dhe të ringjalljes së kombit me fsës dhe bashkimin kombëtar. Tragjedia " Juda Makabe" është shkruar nga frymëzimi dhe mllefi që pati poeti në kohën kur Shqipërisë dhe atij personalisht i vinin kërcënime nga të katër anët. Prandaj mund të kuptohet se në ç'gjendje shpirtërore e shkroi këtë dramë në të cilën shprehi tërë mllefin ndaj kundërshtarëve dhe tradhëtarëve por edhe dashuridhe për atdheun . Në këtë dramë poeti i gërshëtoi të dhënat biblike të vjetra tremijë vjet më parë me të dhënat e sotme shqiptare. Në këtë dramë vlerësohet liria , çmohet pa masë bashkimi kombëtar që bën forcën kryesore , çmohet besa , shteti dhe ligjet e tij . Në dramë himnizohen të gjitha vlerat e shëndosha kombëtare . Ato vlera , sipas poetit duhet të ishin xhevahir për të gjithë shqiptarët e kohës kur e shkroi këtë dramë , por edhe shqiptarët e kohës së ardhshme. Fishta me vështrim mallkues sulmon tradhtarët e shumëllojshëm të atdheut , prej atyre që e shesin atdheun dhe e tradhtojnë kombin e deri te ata që i sjellin mjerim në thembrën e huaj. Në tragjedinë 
"Juda Makabe" është dhënë mjaft bukur tipi i heroit trragjik, i luftëtarëve të lirisë si dhe i tradhtarit që shiten për para dhe pushtet.

**Personazhet e veprës letrare**
* Juda                   - Alkimi
* Simeoni                - Populli
* Prifti                 - Bakidi
* Eupolemi               - Kapiteni
* Jasoni                 - Ushtria
* Jonathas               - Aminadabi
* Ismaeli                - Abneri

**Momenti më i bukur**

Marrë në përgjithësi e tërë drama është moment i bukur , por edhe tragjike . Ajo ka vlerë të lartë artistike , edukative dhe kombëtare.

## Referime
Gjuha Paleo-Sarde

**Gjuha Paleo-Sarde**, e njohur edhe si **gjuha nuragjike**, është një gjuhë e zhdukur, ose ndoshta grup gjuhësh, e folur në ishullin mesdhetar të Sardenjës nga popullsia e lashtë sarde gjatë epokës nuragjike. Duke filluar nga pushtimi romak me krijimin e një krahine të caktuar, ndodhi procesi i ndryshimit të gjuhës, ku latinishtja u bë e vetmja gjuhë e folur nga ky popull. Paleo-Sardinishtja mendohet se ka lënë gjurmë në onomastikën e ishullit si dhe në toponime, të cilat duket se ruajnë prapashtesat gramatikore. 

## Referime 
## Bibliografia 
* Stephani Byzantii - "Ethnicorum quae supersunt" - Ed Meineke I, 556.
* Alberto Areddu - Origjina shqiptare e qytetërimit në Sardenjë - Autorinediti.
* Angelo Leotti - Parlato Shqiptare - Gramatikë i shkurtër dhe i Fjalorit të Përgjithshëm - Hoepli - Milano, 1916.
* Gonario Carta - Vocabolariu durgalesu italianu - italianu durgalesu.
* Max Leopold Wagner - DES etimologjike Fjalori Sardo
* Paola Guerra dhe Alberto Spagnoli - Albanian Compact - Freeman.
* Salvatore Mele - Arvareshu grammatica dhe fjalori i proto-Sardenjë dhe Barbaricino - Logosardigna Sassari 
* Stephani Byzantii - "Ethnicorum quae supersunt" - Ed Meineke I, 556.
* Vincenzo Librandi - Albanian Grammar - Hoepli EDITORE - Milano.
* Dieter H. Steinbauer, Neues Handbuch des Etruskischen, St Katharine 1999; Helmut Rix, Rätisch und Etruskisch, Innsbruck 1998; LRPalmer, Mycenaeans dhe MINOANS, ed dytë. New York: Alfred A. Knopf. 1965

## Shih edhe 
* Gjuha ilire
Probleme të zhvillimit dhe sjelljeve seksuale të vajzave dhe djemve të moshës 11-15 vjeç

**Probleme të zhvillimit dhe sjelljeve seksuale të vajzave dhe djemve të moshës 11-15 vjeç** Autore: Fatmiroshe Xhemalaj. Botuesi: Filara. Faqet e librit 68.

Autorja, ja ka kushtuar këtë libër vajzave dhe djemëve të moshës së klasës VI deri te klasa IX, në mënyrë që të mësojnë gjithçka rreth vetes së tyre, jo vetëm në aspektin e zhvillimit të trupit të secilit, por edhe në aspektin social.

Autorja, pasi prezanton zhvillimin e trupit të vajzës dhe të djalit, kalon në problemet që mund të shqetsojnë vajzën apo djalin adoleshent, dhe jep mesazhin se qëndrimet e ndryshme që seksi femër apo mashkull demostron në këtë moshë, e kanë burimin në zhvillimin e trupit të tyre dhe në mjedisin familiar e shoqëror ku ata rriten.
Ujku dhe korbi në avion

**Ujku dhe korbi në avion** Autore: Fatmiroshe Xhemalaj. Botuesi: Filara. Faqet e librit 16.

Autorja ja kushton këtë libër nxënësve të arsimit 9-vjeçar. Ai përmban fabula dhe tregime të jetuara dhe nga letërsia e botuar.

Ato sjellin para lexuesit mesazhe të fuqishme për jetën, por jo vetëm. Autorja ka bërë kujdes, që lexuesi në mbarim të leximit të një tregimi apo fabule, të shtrojë pyetje, në mënyrë që të provojë aftësitë e lexuesit në përvetësimin e mesazhit.
Përtej nuk ka harrim

**Përtej nuk ka harrim** poezi, Autori: Alfons Zeneli. Botuesi: PLEJAD. Viti i botimit: 2008. Faqet e librit 90. ISBN 978-99956-706-9-6
Perdikkas (Diadok)

Perdiccas (greqisht Περδίκκας; † 320 pes [në hulumtim ka qenë një kohë të gjatë, por vdekja e tij në vitin 321 pes data] [1]) ishte një gjeneral i Aleksandrit të Madh. Pas vdekjes së Aleksandrit, ai u bë regjent i mbretërisë. Alexander, i cili  e donte atë shumë, ai duhet të ketë hedhur unazën  në shtratin e tij.
## Anmerkungen
Vajzat dhe djemtë

**Vajzat dhe djemtë** Autore: Fatmiroshe Xhemalaj. Botuesi: Filara. Faqet e librit 36.

Librin “Vajzat dhe djemtë”, autorja, ja ka kushtuar vajzave dhe djemëve të moshës së klasës I deri te klasa V.

Kur ata të lexojnë librin, do të mësojnë, ku ndryshojnë vajzat nga djemtë dhe ku ata kanë gjëra të përbashkëta,

ç’ ndodh me vajzat e me djemtë kur trupi i tyre rritet etj, etj.
Benedicta Boccoli

**Benedicta Boccoli** është një aktore italiane e lindur më 11 nëntor 1966 në Milano, Itali.

## Biografia 
Lindur në Milano në vitin 1966, në fëmijëri u zhvendos në Romë bashkë me familjen e saj, është motra e showgirles Brigitta Boccoli. Ai gjithashtu ka dy vëllezër: Barnaby dhe Filippo. Ai e filloi karrierën e saj shumë e re në televizion, por karriera e tij ka zhvilluar kryesisht si një aktore me kohë të pjesshme.

Ajo është e njohur si aktore e shumëanshme, ajo është shfaqur në televizion ne moshë të re (18 vjeç). Pak vite më vonë ajo zbuloi që prirja e saj e vërtetë ishte aktrimi në teatër.

## Referime 
, Milano, 3 maj 2015

## Lidhje të jashtme 
* Benedicta Boccoli.it
*
Midis krimeve dhe mirazheve

**Midis krimeve dhe mirazheve** Autori: Besnik Mustafaj. Botuesi: Toena. Faqet e librit 324.

Ky është botimi i plotë i esesë "Midis krimeve dhe mirazheve, Shqipëria", shkruar në periudhën maj-dhjetor 1991 dhe botuar së pari në përkthimin frëngjisht tek "Actes Sud", në mars 1992. Libri mbart vetëm një vështrim personal dhe prej shkrimtari, në të cilin ndërthuren dëshmitë imediate të autorit me kujtimet dhe refleksionet për një të shkuar të afërme dhe mbi të ardhmen, ashtu si ai i ka ditur, i ka ndierë dhe i ka përfytyruar në vitin 1991.
Enciklopedi e kopshtarisë

**Enciklopedi e kopshtarisë**

Autori: Vasil Shqau

Botuesi: Toena

Viti i botimit: 2007

ISBN: 9789994312832

Numri i faqeve: 741

Enciklopedi e kopshtarisë  është një vepër referuese gjithëpërfshirëse, që përbën një burim të çmuar informacioni për të apasionuarit pas kopshtarisë, specialistët dhe çdo lexues që dëshiron të zgjerojë njohuritë mbi botën bimore. Libri, i hartuar nga Vasil Shqau, një ekspert me përvojë 40-vjeçare në fushën e kopshtarisë dhe mbrojtjes së mjedisit, përshkruan mbi 3,000 lloje bimësh, shkurresh dhe drurësh, duke ofruar një panoramë të gjerë mbi rëndësinë e tyre në fusha të ndryshme.

Ky botim trajton në mënyrë të detajuar:

* Vlerat ekonomike dhe teknologjike të bimëve;
* Përdorimet e tyre ushqimore dhe mjekësore;
* Rolin e tyre estetik dhe ekologjik;
* Metodat e mirëmbajtjes dhe mbrojtjes së mjedisit.

Përfshirja e aspekteve të ndryshme e bën këtë libër një udhëzues praktik për një gamë të gjerë lexuesish:

* Specialistët dhe studentët në agronomi, biologji dhe fusha të tjera të lidhura;
* Teknikët e pylltarisë dhe lulishtarët;
* Mësuesit dhe nxënësit, si dhe çdo individ të interesuar për natyrën dhe mirëmbajtjen e saj.

Vasil Shqau, edhe pse në moshën 95-vjeçare në kohën e botimit të librit, dëshmon pasionin e tij të palodhur për natyrën dhe mjedisin. Ai vijon të jetë aktiv, duke shkruar mbi çështje të rëndësishme për gjelbërimin, mbrojtjen e pyjeve dhe përmirësimin e mjedisit në përgjithësi. Shkrimet e tij botohen rregullisht në gazeta dhe revista, duke i bërë ato një burim të vlefshëm reflektimi për çështje aktuale mjedisore.

Në këtë libër, autori ka sintetizuar përvojën dhe njohuritë e tij të fituara gjatë katër dekadave pune, duke ofruar një burim të pazëvendësueshëm për të gjithë ata që dëshirojnë të kujdesen për natyrën ose të zhvillojnë njohuritë e tyre në kopshtari.

Struktura e librit

* Numri i faqeve: 741 faqe, me përmbajtje të pasur dhe ilustrime ndihmëse për identifikimin dhe kuptimin e karakteristikave të bimëve.
* Bibliografia: Faqet 737-741 përmbajnë burime shtesë për lexuesit që dëshirojnë të thellohen më tej.

"Enciklopedi e kopshtarisë" është një vepër e rrallë dhe e rëndësishme që pasuron bibliotekën e çdo personi të interesuar për natyrën dhe mirëqenien e mjedisit tonë.

## Burimet
Nata e trokitjeve në xhama

**Nata e trokitjeve në xhama** dramë, Autori: Dhimiter Anagnosti. Botuesi: Toena. Faqet e librit 72.

Ky libër u kushtohet të gjithë të dënuarve politikë të regjimit komunist atyre që u vranë, ose vdiqën në kampet e punës. Ngjarjet zhvillohen në një qytet provincial. Në një nga të shumtat ato net, ku në trotuare rrinin radhët e gjata, në pritje të një litri qumësht. Në qendër të dramës është Kristina e sapo liruar nga burgu dhe përpjekja e saj për të rifilluar. Gjithë skena zhvillohet në rrugë nën vështrimin plot frikë të njerëzve që fshiheshin pas dritare me hekura të shtëpive.